CELEX: 32006R1784
Language: sk
Date: 2006-12-04 00:00:00
Title: Nariadenie Komisie (ES) č. 1784/2006 zo 4. decembra 2006 , ktorým sa mení a dopĺňa nariadenie Európskeho parlamentu a Rady (ES) č. 2037/2000, pokiaľ ide o používanie činidiel pri spracovaní

5.12.2006   
            
            
               SK
            
            
               Úradný vestník Európskej únie
            
            
               L 337/3
            
         
      NARIADENIE KOMISIE (ES) č. 1784/2006
   zo 4. decembra 2006,
   ktorým sa mení a dopĺňa nariadenie Európskeho parlamentu a Rady (ES) č. 2037/2000, pokiaľ ide o používanie činidiel pri spracovaní
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 2037/2000 z 29. júna 2000 o látkach, ktoré poškodzujú ozónovú vrstvu (1), a najmä na tretiu vetu šestnástej zarážky jeho článku 2,
   keďže:
   
               (1)
            
            
               Látka, ktorá poškodzuje ozónovú vrstvu tetrachlórmetán (CTC) je uvedená ako kontrolovaná látka v skupine IV prílohy I k nariadeniu (ES) č. 2037/2000, a preto sa podľa tohto nariadenia na ňu vzťahujú obmedzenia používania.
            
         
               (2)
            
            
               Na základe nových informácií a technického vývoja oznámeného pracovnou skupinou pre technologické činidlá Montrealského protokolu o látkach, ktoré poškodzujú ozónovú vrstvu v jej správe o pokroku z októbra 2004 (2) prijali strany Montrealského protokolu na siedmom stretnutí v decembri 2005 rozhodnutie XVII/7 (3). Rozhodnutím XVII/7 sa tetrachlórmetán osobitne dopĺňa do revidovanej tabuľky A ako činidlo na výrobu rádioaktívne označeného kyanokobalínu, čo je liek, ktorý sa používa pri diagnóze pravdepodobných príčin nedostatku vitamínu B12.
            
         
               (3)
            
            
               V súčasnosti je použitie tetrachlórmetánu ako činidla na výrobu rádioaktívne označeného kyanokobalínu podľa nariadenia (ES) č. 2037/2000 v Spoločenstve zakázané. S cieľom povoliť toto konkrétne použitie v súlade s uvedeným rozhodnutím, ktoré sa v poslednom čase dohodlo podľa Montrealského protokolu, mala by sa zmeniť a doplniť príloha VI k nariadeniu.
            
         
               (4)
            
            
               Opatrenia ustanovené v tomto nariadení sú v súlade so stanoviskom výboru zriadeného podľa článku 18 ods. 1 nariadenia (ES) č. 2037/2000,
            
         PRIJALA TOTO NARIADENIE:
   Článok 1
   Príloha VI k nariadeniu (ES) č. 2037/2000 na nahrádza prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. decembra 2006
      
         
            Za Komisiu
         
         Stavros DIMAS
         
         
            člen Komisie
         
      
   
   
      (1)  Ú. v. ES L 244, 29.9.2000, s. 1. Nariadenie naposledy zmenené a doplnené nariadením (ES) č. 1366/2006 (Ú. v. EÚ L 264, 25.9.2006, s. 12).
   
      (2)  Správa pracovnej skupiny pre technologické činidlá, október 2004, s. 17 (http://hq.unep.org/ozone/teap/Reports/PATF/PATF_Report2004.pdf).
   
      (3)  Sedemnáste stretnutie strán Montrealského protokolu v roku 2005, rozhodnutie XVII/7: Zoznam spôsobov použitia kontrolovaných látok ako činidiel (http://hq.unep.org/ozone/Meeting_Documents/mop/17mop/17mop-11.e.pdf).
   
      PRÍLOHA
      
         
            „PRÍLOHA VI
            Procesy, v ktorých sa kontrolované látky používajú ako činidlá pri spracovaní, ako sa uvádza v šestnástej zarážke článku 2
            
                        a)
                     
                     
                        používanie tetrachlórmetánu na elimináciu chloridu dusitého pri výrobe chlóru a lúhu sodného;
                     
                  
                        b)
                     
                     
                        použitie tetrachlórmetánu pri obnovovaní chlóru v zbytkovom plyne z výroby chlóru;
                     
                  
                        c)
                     
                     
                        použitie tetrachlórmetánu pri výrobe chlórovaného kaučuku;
                     
                  
                        d)
                     
                     
                        použitie tetrachlórmetánu pri výrobe chlórovaného izobutyl-acetofenónu (ibuprofén-analgetikum);
                     
                  
                        e)
                     
                     
                        použitie tetrachlórmetánu pri výrobe polyfenylén-tereftalamidu;
                     
                  
                        f)
                     
                     
                        použitie tetrachlórmetánu pri výrobe rádioaktívne označeného kyanokobalínu;
                     
                  
                        g)
                     
                     
                        použitie CFC-11 pri výrobe plechov z jemných syntetických polyolefinových vlákien;
                     
                  
                        h)
                     
                     
                        použitie CFC-12 pri fotochemickej syntéze prekurzorov perfluórpolyéterpolyperoxidu Z-perfluórpolyéterov a difunkčných derivátov;
                     
                  
                        i)
                     
                     
                        použitie CFC-113 pri redukcii medziproduktov perfluóropolyéterpolyperoxidu pri výrobe diesterov perfluóropolyéteru;
                     
                  
                        j)
                     
                     
                        použitie CFC-113 pri výrobe diolov perfluóropolyéteru s vysokou funkčnosťou;
                     
                  
                        k)
                     
                     
                        použitie tetrachlórmetánu pri výrobe cyklodimu;
                     
                  
                        l)
                     
                     
                        použitie HCFC v procesoch uvedených v písmenách a) až k), ak sa použijú na nahradenie CFC alebo tetrachlórmetánu.“